αρχοντος πατρεα του ανδρονικου μηνος βυσιου απε[δ]οτο σωσιας σωσια τωι απολλωνι τωι πυθιωι σωμα γυναικειον αι ο[ν]ομα νικαια το γενος εξ αργεθιας και τον υον αυτας ισθμον τιμας αργυριου μναν πεντε και ταν τιμαν εχει πασαν καθως επιστευσε νικαια και ισθμος τωι θεωι ταν ωναν εφ ωιτε ελευθεροι ειμεν και ανεφαπτοι απο παντων τον παντα βιον. παραμεινατω δε νικαια και ισθμος παρα σωσιαν αχρι ου κα ζωη σωσιας ποιεοντες παν το ποτιτασσομενον σωσια το δυνατον [α]νενκλητως ει δε μη ποιεοιν νικαια και ισθμος μη εστω βεβαιος αυτοις α ωνα αλλα ακυρος εστω. ει δε τι ενκαλεοι σωσιας νικαια η ισθμω επικριθεντω εν ανδροις τριοις ο τι δε κα ουτοι κρινωντι κυριον εστω. ει δε τι κα παθη σωσιας ποιησατω τα ποτι γαν παντα τα νομιζομενα νικαια και ισθμος. βεβαιωτηρ κατα τον νομον τας πολιος τιμοκριτος ευκλειδα. ει δε τις απτοιτο νικαιας η ισθμου επι καταδουλισμωι επει κα τι παθη σωσιας βεβαιον παρεχετω ο βεβαιωτηρ τωι θεωι [τ]αν ωναν. ομοιως δε και οι παρατυνχανοντες κυριοι εοντω συλεοντες ως ελευθερους εοντας αζαμιοι εοντες και ανυποδικοι πασας δικας και ζαμιας. μαρτυροι οι ιερεις του απολλω[ν]ος αμυντας ανδρονικος και των αρχοντων πολυκρατης πασιων και ιδιωται πατρεας ευκλειδας ευαγορας τιμοκριτος.
Phokis — Delphi — ca. 156-151 BC
 ca. 156-151 BC